**Z A P I S N I K**

**Sa trideset druge sjednice Skupštine Glavnog grada - Podgorice, održane 19. maja 2022. godine, sa početkom u 10:10 časova**

Sjednicu je otvorio predsjednik Skupštine **dr Đorđe Suhih**, koji je informisao da će predstavnici medija sjednicu pratiti iz medijske sale na prizemlju i da će televizijske ekipe moći snimati početak sjednice u plenarnoj sali u trajanju od 5 minuta.

Predsjednik **Suhih** je zatim konstatovao da je prisutno 36 odbornika, tako da postoji kvorum za rad i punovažno odlučivanje Skupštine.

Potom je informisao da je sa dopunskim materijalom za sjednicu dostavljena ostavka odbornika Ejdina Abdovića, sa Izborne liste ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″ i Izvještaj Izborne komisije Glavnog grada - Podgorice o popuni upražnjenog odborničkog mjesta.

U nastavku rada Skupština je konstatovala prestanak odborničkog mandata **Ejdinu Abdoviću**, sa Izborne liste ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″, zbog podnošenja ostavke i na osnovu Izvještaja Izborne komisije Glavnog grada - Podgorice o popuni upražnjenog odborničkog mjesta, potvrdila mandat odborniku **dr Nerminu Abdiću**, sa Izborne liste ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″.

Odsustvo sa ove sjednice najavili su odbornice i odbornici: **Nina Vukčević, Biljana Kljajević Batrićević, Ljiljana Maraš, Jasna Gajević, Zoran Mikić, Čel Ismailisufi, Nikola Kažić, Radmila Popović** i **Luka Rakčević**.

Predsjednik **Suhih** je obavijestio da su na sjednicu pozvani gradonačelnik Glavnog grada, zamjenici gradonačelnika, glavni administrator, glavni gradski arhitekta, menadžer Glavnog grada, starješine organa uprave, rukovodioci javnih i drugih službi čiji je osnivač Skupština Glavnog grada i predsjednik Savjeta za razvoj i zaštitu lokalne samouprave. Potom je informisao da je predstavnik nevladinih organizacija na ovoj sjednici nevladino udruženje ***"*Centar za demokratsku tranziciju*"***, koje je prijavilo učešće za 50. tačku predloženog dnevnog reda - Informaciji o potrebi unapređenja kvaliteta u kreiranju javnih politika kroz održavanje skupštine građana kao inovativnog modela građanske participacije u Glavnom gradu Podgorica i da će u ime ″Centra za demokratsku tranziciju″, sjednici kasnije prisustvovati **Dragan Koprivica**, izvršni direktor, a sjednicu prate **Biljana Papović** i **Jelena Tomić** iz ovog nevladinog udruženja.

Nakon toga, prešlo se na Zapisnik sa XXXI sjednice, održane 4. marta 2022. godine.

- Skupština je usvojila Zapisnik sa XXXI sjednice Skupštine, bez primjedbi (glasalo je 29 odbornika: 29 glasova ″za″).

Zatim se prešlo na utvrđivanje dnevnog reda.

Predsjednik **Suhih** je istakao da je Prijedlog dnevnog reda odbornicima dostavljen u Sazivu sjednice, a materijali u skladu sa članom 61 Poslovnika Skupštine.

U proceduralnom reagovanju odbornik **Mitar Vuković** je istakao da je juče na e-mailu dobio korekciju Izvještaja o radu Gradonačelnika i radu organa uprave Glavnog grada i službi za 2021. godinu, koja je zavedena 18.05. i u kojoj su iskazani ukupni prihodi doveli do lančanih promjena iznosa u Izvještaju na stranicama 2, 7 i 8. Postavio je pitanje kako je Odbor za finansije, privredu i razvoj mogao da usvoji Izvještaj o radu gradonačelnika, ako nije dobio ove korekcije. Apelovao je i tražio da se 1. tačka dnevnog reda - Izvještaj o radu Gradonačelnika i radu organa uprave Glavnog grada i službi za 2021. godinu skine sa dnevnog reda sjednice Skupštine.

Predsjednik **Suhih** je pojasnio da ovo nije klasično proceduralno reagovanje i da je odbornik Mitar Vuković mogao ovo saopštiti u raspravi o dnevnom redu.

Nakon toga, u proceduralnom reagovanju odbornik **mr Andrija Klikovac** je pojasnio da je Odbor za finansije, privredu i razvoj zasijedao 17.05., da sjednici nijesu prisustvovali odbornici opozicije, da je jasno obrazloženo zbog čega je došlo do tehničke korekcije u Izvještaju i da je Odbor dao jednoglasnu saglasnost na Izvještaj. Ponovio je da je već nekoliko puta kao predsjednik ovog odbora direktno pozvao predstavnike opozicije da učestvuju u radu Odbora, što oni odbijaju.

Odbornik **Mitar Vuković** je postavio dodatno pitanje: da li je Odbor na kom se razmatrao Izvješaj o radu gradonačelnika imao ove korekcije?

Sekretar Skupštine **Veselin Vukčević** je dao dodatna pojašnjenja, ističući da je na sjednici Odbora za finansije, privredu i razvoj predstavnik predlagača ukazao na potrebu korekcije pojedinih djelova u Izvještaju, jer je Izvještaj rađen u januaru i februaru zbog potrebe da se dostavi u skladu sa Zakonom o lokalnoj samoupravi, do kraja marta. Potom je istakao da su u izradi Izvještaja korišćeni preliminarni podaci o prihodima i rashodima Glavnog grada, koji su kasnije na osnovu mišljenja revizora korigovani i da je na sjednicama Odbora za finansije i drugih radnih tijela na kojima je razmatran ovaj izvještaj, predstavnik predlagača usmeno saopštio i ukazao na potrebu korekcije ovih novih podataka i da su sjutradan od strane gradonačelnika korekcije dostavljene u pisanoj formi. Istakao je da je Služba Skupštine sa tim upoznala sve odbornike, što znači da u proceduralnom smislu nema ništa sporno i da je postupljeno u skladu sa Poslovnikom o radu koji se odnosi kako na plenum, tako i na rad radnih tijela.

**Janko Krstović**, predsjednik Kluba odbornika DEMOKRATE je u ime Kluba konstatovao da je matični Odbor zasijedao 17.05. i donio odluku da se Izvještaj o radu gradonačelnika pošalje Skupštini na razmatranje i da je taj dokument totalno drugačiji sa ovom dopunom i da je dopis kojim se mijenja sadržina tog akta stigao juče 18.05. Saopštio je da je potrebno da se ova tačka skine sa dnevnog reda, pa da se sačini nova dokumentacija vezano za Izvještaj, da se vrati Odboru na usvajanje i tek nakon toga da se razmatra na Skupštini. Postavio je pitanje kako je moguće da je Odbor odlučio o ovoj odluci 16. ili 17., a Skupštini je predato 18.05.

Potpredsjednik Skupštine **Miloš Nikolić** je predložio da se zbog racionalnosti u radu, nakon izlaganja sekretarke za finansije odbornici vrate na utvrđivanje dnevnog reda, a da se u diskusiji o Izvještaju o radu gradonačelnika može ukazati na ovaj formalno-pravni, proceduralni aspekt.

Predsjednik **Suhih** je pojasnio da proceduralne intervencije imaju prednost po Poslovniku Skupštine.

Dodatna pojašnjenja je dala **mr Snežana Popović**, sekretarka Sekretarijata za finansije, koja je istakla da je revizija Završnog računa Budžeta rađena u aprilu, da su posebno iskazali račune donacija, a da je revizor tražio da računi donacija budu iskazani u okviru konsolidovanog računa trezora i da budu objedinjeni, što je dovelo do pomjeranja ovih podataka. Pojasnila je da je sve to saopšteno na Odboru i da je jasno rečeno da se za izradu Izvještaja o radu daju preliminarni finansijski podaci. Potom je informisala da su ove korekcije poslali Ministarstvu finansija, nakon izvršene revizije ″Reviko″ d.o.o. Podgorica.

Nakon ovih proceduralnih reagovanja odbornika i dodatnih pojašnjenja, prešlo se na utvrđivanje dnevnog reda.

Predsjednik **Suhih** je podsjetio da su dopuni materijala dostavljeni Mišljenje gradonačelnika dr Ivana Vukovića o Prijedlogu odluke o stavljanju van snage Urbanističkog projekta ″Nova Varoš - Blok E″ u Podgorici (″Službeni list Crne Gore - opštinski propisi″, br. 23/11 od 27.07.2011. godine), koji je Skupštini Glavnog grada dana 15. aprila 2022. godine dostavio Luka Rakčević, predsjednik Odborničkog kluba ″Podgorička URA - Pravo na grad!*"* i izvještaji nadležnih radnih tijela.

Potom je dao dodatna pojašnjenja vezano za predloženi dnevni red, s obzirom da je došlo do određenih korekcija.

Predsjednik **Suhih** je, s obzirom da nije dostavljen materijal za tačku 18. *konstatovao* da se iz predloženog dnevnog reda *izostavlja* tačka 18.**Prijedlog odluke o davanju saglasnosti na Odluku o izmjenama i dopunama Cjenovnika usluga ″Parking servis Podgorica″ d.o.o. Podgorica.**

Podsjetio je da je odredbama člana 61 stav 7 Poslovnika Skupštine Glavnog grada propisano da Skupština ne može odlučivati o pitanjima za koja odgovarajući materijal nije dostavljen odbornicima.

Obavijestio je dase u dnevnom redu koriguju nazivi tačaka 8, 9, 11 i 14,adekvatno nazivima materijala koji su dostavljeni, tako da glase:

- tačka 8. *Prijedlog odluke o davanju saglasnosti na Odluku o ustupanju prostora za trening rvačkom klubu "Perjanik";*

- tačka 9. *Prijedlog odluke o organizaciji Podgoričkog proljećnog pazara 2022. godine;*

- tačka 11. *Prijedlog odluke o* *davanju saglasnosti za ustupanje nepokretnosti na korišćenje Zavodu za hitnu medicinsku pomoć Crne Gore, bez naknade;*

- tačka 14. *Prijedlog odluke o davanju saglasnosti na Statut Turističke organizacije Glavnog grada Podgorica.*

Potom je informisao da se predsjedniku Skupštine Glavnog grada obratila grupa građana aktom broj 02-016/22-159 od 6. aprila 2022. godine, koji je naslovljen kao Peticija, radi zabrane rada kafića, disko klubova i noćnih klubova nakon 24 h, koji se nalaze u centru Glavnog grada - Podgorice (ul. Njegoševa, Hercegovačka, Bokeška, Bul. Ivana Crnojevića, ul. Slobode i Stanka Dragojevića). Podsjetio je da je odredbom člana 144 stav 1 alineja 7 Statuta Glavnog grada (*"*Službeni list CG - opštinski propisi*"*, br. 8/19 i 20/21), propisano da građani imaju pravo da podnesu inicijativu pred nadležnim organima uprave Glavnog grada radi razmatranja i odlučivanja o određenim pitanjima od interesa za lokalno stanovništvo u skladu sa zakonom, kao što je i utvrđivanje dužine radnog vremena u ugostiteljskim objektima i da shodno stavu 2 ovog člana o podnijetoj inicijativi nadležni organ uprave Glavnog grada je dužan da zauzme stav i u roku od 30 dana o tome obavijesti podnosioca inicijative. Istakao je da je navedena Inicijativa (peticija) dostavljena nadležnom organu Sekretarijatu za podršku biznis zajednici, na dalje postupanje.

Nakon toga, prešlo se na izjašnjavanje o prijedlogu za izmjenu dnevnog reda.

- Skupština je *odbacila* prijedlog odbornika Mitra Vukovića da se iz dnevnog reda sjednice Skupštine skine tačka 1.Izvještaj o radu Gradonačelnika i radu organa uprave Glavnog grada i službi za 2021. godinu. (glasalo je 36 odbornika: 6 ″za″, 30 ″protiv″)

Pošto drugih prijedloga za izmjenu dnevnog reda nije bilo, prešlo se na glasanje o inoviranom Prijedlogu dnevnog reda - izostavljena tačka 18. i korekcije u nazivima tačaka 8, 9, 11. i 14. iz saziva.

Skupština je, sa 30 glasova ″za″, utvrdila sljedeći -

**D n e v n i r e d:**

1. Izvještaj o radu Gradonačelnika i radu organa uprave Glavnog grada i službi za 2021. godinu;
2. Prijedlog odluke o potvrđivanju Odluke o upotrebi sredstava stalne budžetske rezerve;
3. Prijedlog Završnog računa Budžeta Glavnog grada Podgorice za 2021. godinu;
4. Prijedlog odluke o povećanju osnovnog kapitala ″Parking servis Podgorica″ d.o.o. Podgorica;
5. Prijedlog odluke o ustupanju vozila na korišćenje bez naknade d.o.o. ″Putevi″ Podgorica;
6. Prijedlog odluke o određivanju lokacije sa elementima urbanističko - tehničkih uslova za izgradnju lokalnog objekta od opšteg interesa - objekat privrednog razvoja Multifunkcionalni objekat u naselju Zabjelo;
7. Prijedlog odluke o preuzimanju osnivačkih prava nad Rukometnim klubom ″Budućnost Podgorica″;
8. Prijedlog odluke o davanju saglasnosti na Odluku o ustupanju prostora za trening rvačkom klubu "Perjanik";
9. Prijedlog odluke o organizaciji Podgoričkog proljećnog pazara 2022. godine;
10. Prijedlog odluke o davanju saglasnosti za rješavanje imovinsko-pravnih odnosa na nepokretnostima u zahvatu DUP-a *"*Gorica C*"* u Podgorici;
11. Prijedlog odluke o davanju saglasnosti za ustupanje nepokretnosti na korišćenje Zavodu za hitnu medicinsku pomoć Crne Gore, bez naknade;
12. Prijedlog odluke o davanju saglasnosti Upravi javnih radova Crne Gore za izvođenje radova na zemljištu u imovinu Glavnog grada - Podgorica radi izgradnje fekalne kanalizacije za područje Vranjine;
13. Prijedlog odluke o davanju saglasnosti na Statut Društva sa ograničenom odgovornošću *"*Park prirode Rijeka Zeta*"* Danilovgrad;
14. Prijedlog odluke o davanju saglasnosti na Statut Turističke organizacije Glavnog grada Podgorica;
15. Prijedlog odluke o davanju saglasnosti na Odluku o poslovnim prostorima u Tržnici *"*Forum*"*;
16. Prijedlog odluke o davanju saglasnosti na Ugovor o upravljanju Fudbalskim klubom Budućnost;
17. Prijedlog odluke o davanju saglasnosti na Odluku o izmjenama i dopuni Statuta Javne ustanove Muzeji i galerije Podgorice;
18. Prijedlog odluke o davanju saglasnosti na Odluku o izmjeni Statuta *"*Deponija*"* d.o.o. Podgorica;
19. Prijedlog odluke o izmjeni Odluke o ustupanju na korišćenje građevinskog zemljišta Atletskom savezu Crne Gore, bez naknade;
20. Prijedlog odluke o stavljanju van snage Odluke o proglašenju Spomenika prirode *"*Kanjon Cijevne*"* (*"*Službeni list Crne Gore - opštinski propisi*"*, br. 53/17 od 25.12.2017);
21. Prijedlog odluke o stavljanju van snage Urbanističkog projekta *"*Nova Varoš - Blok E*"* u Podgorici (*"*Službeni list Crne Gore - opštinski propisi*"*, br. 23/11 od 27.07.2011. godine);
22. Izvještaj o realizaciji programa obavljanja komunalnih djelatnosti *"*Vodovod i kanalizacija*"* d.o.o. Podgorica za 2021. godinu, sa Prijedlogom ocjena i zaključaka i Prijedlogom odluke o raspodjeli ostvarene dobiti *"*Vodovod i kanalizacija*"* d.o.o. Podgorica u 2021. godini;
23. Izvještaj o realizaciji programa obavljanja komunalnih djelatnosti *"*Čistoća*"* d.o.o. Podgorica za 2021. godinu, sa Prijedlogom ocjena i zaključaka i Prijedlogom odluke o raspodjeli ostvarene dobiti *"*Čistoća*"* d.o.o. Podgorica u 2021. godini;
24. Izvještaj o realizaciji programa obavljanja komunalnih djelatnosti *"*Zelenilo*"* d.o.o. Podgorica za 2021. godinu, sa Prijedlogom ocjena i zaključaka i Prijedlogom odluke o raspodjeli ostvarene dobiti *"*Zelenilo*"* d.o.o. Podgorica u 2021. godini;
25. Izvještaj o realizaciji programa obavljanja komunalnih djelatnosti *"*Pogrebne usluge*"* d.o.o. Podgorica za 2021. godinu, sa Prijedlogom ocjena i zaključaka i Prijedlogom odluke o raspodjeli ostvarene dobiti *"*Pogrebne usluge*"* d.o.o. Podgorica u 2021. godini;
26. Izvještaj o realizaciji programa obavljanja komunalnih djelatnosti *"*Komunalne usluge*"* d.o.o. Podgorica za 2021. godinu, sa Prijedlogom ocjena i zaključaka i Prijedlogom odluke o raspodjeli ostvarene dobiti *"*Komunalne usluge*"* d.o.o. Podgorica u 2021. godini;
27. Izvještaj o realizaciji programa obavljanja komunalnih djelatnosti *"*Deponija*"* d.o.o. Podgorica za 2021. godinu, sa Prijedlogom ocjena i zaključaka i Prijedlogom odluke o raspodjeli ostvarene dobiti *"*Deponija*"* d.o.o. Podgorica u 2021. godini;
28. Izvještaj o realizaciji programa obavljanja komunalnih djelatnosti *"*Tržnice i pijace*"* d.o.o. Podgorica za 2021. godinu, sa Prijedlogom ocjena i zaključaka i Prijedlogom odluke o raspodjeli ostvarene dobiti *"*Tržnice i pijace*"* d.o.o. Podgorica u 2021. godini;
29. Izvještaj o realizaciji programa obavljanja komunalnih djelatnosti *"*Parking servis Podgorica*"* d.o.o. Podgorica za 2021. godinu, sa Prijedlogom ocjena i zaključaka i Prijedlogom odluke o raspodjeli ostvarene dobiti *"*Parking servis Podgorica*"* d.o.o. Podgorica u 2021. godini;
30. Izvještaj o realizaciji programa obavljanja komunalnih djelatnosti *"*Putevi*"* d.o.o. Podgorica za 2021. godinu, sa Prijedlogom ocjena i zaključaka i Prijedlogom odluke o raspodjeli ostvarene dobiti *"*Putevi*"* d.o.o. Podgorica u 2021. godini;
31. Izvještaj o radu Agencije za stanovanje d.o.o. Podgorica za 2021. godinu, sa Prijedlogom ocjena i zaključaka i Prijedlogom odluke o raspodjeli ostvarene dobiti Agencije za stanovanje d.o.o. Podgorica u 2021. godini;
32. Izvještaj o radu Agencije za izgradnju i razvoj Podgorice d.o.o. Podgorica za 2021. godinu, sa Prijedlogom ocjena i zaključaka;
33. Izvještaj o radu *"*Agencije za upravljanje zaštićenim područjima Glavnog grada*"* d.o.o. Podgorica za 2021. godinu, sa Prijedlogom ocjena i zaključaka;
34. Izvještaj o radu *"*Sportski objekti*"* d.o.o. Podgorica za 2021. godinu, sa Prijedlogom ocjena i zaključaka i Prijedlogom odluke o raspodjeli ostvarene dobiti *"*Sportski objekti*"* d.o.o. Podgorica u 2021. godini;
35. Izvještaj o radu JU Narodna biblioteka *"*Radosav Ljumović*"* Podgorica za 2021. godinu, sa Prijedlogom ocjena i zaključka;
36. Izvještaj o radu JU Gradsko pozorište Podgorica za 2021. godinu, sa Prijedlogom ocjena i zaključka;
37. Izvještaj o radu JU Muzeji i galerije Podgorica za 2021. godinu, sa Prijedlogom ocjena i zaključka;
38. Izvještaj o radu JU Kulturno-informativni centar *"*Budo Tomović*"* Podgorica za 2021. godinu, sa Prijedlogom ocjena i zaključka;
39. Izvještaj o radu JU za brigu o djeci *"*Dječji savez*"* Podgorica za 2021. godinu, sa Prijedlogom ocjena i zaključka;
40. Izvještaj o radu JU Dnevni centar za djecu i omladinu sa smetnjama i teškoćama u razvoju Podgorica za 2021. godinu, sa Prijedlogom ocjena i zaključka;
41. Izvještaj o radu JU za smještaj, rehabilitaciju i resocijalizaciju korsnika psihoaktivnih supstanci Podgorica za 2021. godinu, sa Prijedlogom ocjena i zaključka;
42. Izvještaj o radu Komunalne inspekcije Glavnog grada za 2021. godinu;
43. Izvještaj o radu Komunalne policije Glavnog grada za 2021. godinu, sa Prijedlogom ocjena i zaključaka;
44. Izvještaj o radu Službe zaštite i spašavanja Glavnog grada Podgorice za 2021. godinu, sa Prijedlogom ocjena i zaključaka;
45. Izvještaj o radu Savjeta za razvoj i zaštitu lokalne samouprave Glavnog grada za 2021. godinu;
46. Izvještaj o postupanju u upravnim stvarima iz nadležnosti Glavnog grada u 2021. godini;
47. Izvještaj o sprovođenju Strateškog plana razvoja Glavnog grada Podgorica 2020-2025 za 2021. godinu;
48. Izvještaj o sprovođenju Plana upravljanja komunalnim i neopasnim građevinskim otpadom u Glavnom gradu za 2021. godinu;
49. Informacija o potrebi unapređenja kvaliteta u kreiranju javnih politika kroz održavanje skupštine građana kao inovativnog modela građanske participacije u Glavnom gradu Podgorica;
50. Informacija o postupanju Vlade Crne Gore prema zajedničkoj inicijativi Glavnog grada Podgorice i Islamske zajednice u Crnoj Gori;
51. Izbor i imenovanja.

Navedeni dnevni red predsjednik **Suhih** nije čitao zbog obimnosti, uz saglasnost odbornika.

**\* \* \***

Zatim se prešlo na rad po utvrđenom redosljedu.

U vezi sa **PRVOM TAČKOM** dnevnog reda - **Izvještajem o radu Gradonačelnika i radu organa uprave Glavnog grada i službi za 2021. godinu**, predsjednik **Suhih** je informisao da je u dopuni materijala dostavljen Dopis gradonačelnika dr Ivana Vukovića u vezi tehničkih ispravki u Izvještaju o radu gradonačelnika i radu organa uprave Glavnog grada i službi za 2021. godinu na strani 2, 7 i 8.

Uvodne napomene je dao gradonačelnik **dr Ivan Vuković**.

Po ovoj tački dnevnog reda diskutovali su: **mr Boris Mugoša**, predsjednik Kluba odbornika ″SOCIJALDEMOKRATE - IVAN BRAJOVIĆ - DOSLJEDNO ZA PODGORICU″, **mr Mihailo Anđušić**, predsjednik Kluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″, **Janko Krstović**, predsjednik Kluba odbornika DEMOKRATE; **Ranko Milić**, u ime Kluba odbornika Demokratskog fronta, odbornici/e: **mr Andrija Klikovac**, **Tijana Vidaković**, **dr Jovan Rabrenović**, **Radmila Čagorović**, **Mitar Vuković** i predsjednik **dr Đorđe Suhih**.

Izlaganja odbornika **mr Borisa Mugoše**,  **Janka Krstovića** i **Ranka Milića** je komentarisao gradonačelnik **dr Ivan Vuković**, koji je dao dodatna pojašnjenja.

Gradonačelnik **Vuković** je odgovorio na postavljena pitanja odbornika **Janka Krstovića**, u vezi sudskih sporova, ženskog Rukometnog kluba ″Budućnost″, odlaganja izbora i samostalnosti Zete i odbornika **Ranka Milića**, u vezi urađenih projekata i komunalne infrastrukture na Koniku, radovima u ulicama Marka Mašanovića, Mirka Petrovića i Braće Ribar, inicijative grupe građana sa Ubala za uređenje platoa iza mjesne zajednice i izgradnje dječjeg igrališta, oko izgradnje zgrada u blizini objekta Fudbalskog saveza Crne Gore i u vezi puta za Korita.

Odbornici **mr Boris Mugoša**,  **Janko Krstović** i **Ranko Milić** su odgovorili na komentare gradonačelnika **Vukovića**.

Izlaganje odbornika **mr Andrije Klikovca** je komentarisaoodbornik **Janko Krstović**, a odbornik **Klikovac** je odgovorio na komentar. Odbornik **Krstović** je dao pojašnjenje navoda odborniku **Klikovcu**, nakon čega je odbornik **Klikovac** koristio pravo na repliku.

Odbornik **Mitar Vuković** je komentarisao izlaganja odbornice **Tijane Vidaković** iodbornika **dr Jovana Rabrenovića**, a odbornica **Vidaković** iodbornik**Rabrenović** su odgovorili na komentare.

Izlaganje odbornice **Radmile Čagorović** je komentarisalaodbornica **mr Ksenija Aranitović**, a odbornica **Čagorović** je odgovorila na komentar.

Sekretarka Sekretarijata za finansije **mr Snežana Popović** je dala pojašnjenje navoda odborniku **Mitru Vukoviću** u vezi tekućeg održavanja i realizacije kapitalnog budžeta. Odbornik **Vuković** je odgovorio na komentar.

Izlaganje odbornika **Mitra Vukovića** su komentarisali predsjednik **Suhih** i odbornik **mr Mihailo Anđušić**, a odbornik **Vuković** je odgovorio na komentare.

U dijelu rasprave po ovoj tački sjednicom je predsjedavao **Miloš Nikolić**, potpredsjednik Skupštine.

U vezi sa **DRUGOM TAČKOM** dnevnog reda - **Prijedlogom odluke o potvrđivanju Odluke o upotrebi sredstava stalne budžetske rezerve**, dopunsko obrazloženje je dala predstavnica predlagača **mr Snežana Popović**,sekretarka Sekretarijata za finansije.

Po ovoj tački nije bilo diskusija odbornika.

U vezi sa **TREĆOM TAČKOM** dnevnog reda - **Prijedlogom Završnog računa Budžeta Glavnog grada Podgorice za 2021. godinu**, dopunsko obrazloženje je dala predstavnica predlagača **mr Snežana Popović**,sekretarka Sekretarijata za finansije.

Po ovoj tački dnevnog reda diskutovali su odbornici: **mr Andrija Klikovac**, u ime Kluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″, **Janko Krstović**, predsjednik Kluba odbornika DEMOKRATE, **mr Stefan Ćulafić** i **Mitar Vuković**.

Dodatna pojašnjenja i odgovore na izlaganje odbornika **Janka Krstovića** u vezi kapitalnog budžeta i poslovanja gradske televizije dala je predstavnica predlagača **mr Snežana Popović**, sekretarka Sekretarijata za finansije. Odbornik **Krstović** je odgovorio na komentar, nakon čega je sekretarka **Popović** dala dopunsko pojašnjenje u vezi transfera za obavljanje javne funkcije privrednim društvima.

Predsjednik **Suhih** je dao dodatno pojašnjenje i komentar na izlaganje odbornika **Mitra Vukovića**, a odbornik **Vuković** je odgovorio na komentar.

Direktor Direkcije za imovinu **Mladen Ilić** je dao dodatna pojašnjenja na izlaganje odbornika **Mitra Vukovića**, u vezi radnih sporova, a odbornik **Vuković** je odgovorio na komentar i postavio dodatno pitanje, na koje je odgovorio direktor **Ilić**.

Nakon završetka rasprave po trećoj tački dnevnog reda, predsjednik **Suhih** je u 14:50 časova dao pauzu.

**\* \* \***

Skupština je nastavila rad u 15:30 časova.

U vezi sa **ČETVRTOM TAČKOM** dnevnog reda - **Prijedlogom odluke o povećanju osnovnog kapitala ″Parking servis Podgorica″ d.o.o. Podgorica**, kraće napomene je dao predstavnik predlagača **Nusret Canović**, izvršni direktor ″Parking servis Podgorica″ d.o.o. Podgorica.

Po ovoj tački nije bilo diskusija odbornika.

U vezi sa **PETOM TAČKOM** dnevnog reda - **Prijedlogom odluke o ustupanju vozila na korišćenje bez naknade d.o.o. ″Putevi″ Podgorica**, kraće napomene je dala predstavnica predlagača **Lazarela Kalezić**, sekretarka Sekretarijata za saobraćaj.

Po ovoj tački nije bilo diskusija odbornika.

U vezi sa **ŠESTOM TAČKOM** dnevnog reda - **Prijedlogom odluke o određivanju lokacije sa elementima urbanističko - tehničkih uslova za izgradnju lokalnog objekta od opšteg interesa - objekat privrednog razvoja Multifunkcionalni objekat u naselju Zabjelo**, kraće napomene je dao predstavnik predlagača **Miljan Barović**, sekretar Sekretarijata za planiranje prostora i održivi razvoj.

Po ovoj tački nije bilo diskusija odbornika.

U vezi sa **SEDMOM TAČKOM** dnevnog reda - **Prijedlogom odluke o preuzimanju osnivačkih prava nad Rukometnim klubom ″Budućnost Podgorica″**, kraće napomene je dala predstavnica predlagača **Ana Medigović**, sekretarka Sekretarijata za kulturu i sport.

Po ovoj tački nije bilo diskusija odbornika.

U vezi sa **OSMOM TAČKOM** dnevnog reda - **Prijedlogom odluke o** **davanju saglasnosti na Odluku o ustupanju prostora za trening rvačkom klubu "Perjanik"**, kraće napomene je dala predstavnica predlagača **Ana Medigović**, sekretarka Sekretarijata za kulturu i sport.

Po ovoj tački nije bilo diskusija odbornika.

U vezi sa **DEVETOM TAČKOM** dnevnog reda - **Prijedlogom odluke o** **organizaciji Podgoričkog proljećnog pazara 2022. godine**, nije bilo diskusija odbornika.

U vezi sa **DESETOM TAČKOM** dnevnog reda - **Prijedlogom odluke o davanju saglasnosti za rješavanje imovinsko-pravnih odnosa na nepokretnostima u zahvatu DUP-a *"*Gorica C*"* u Podgorici**, nije bilo diskusija odbornika.

U vezi sa **JEDANAESTOM TAČKOM** dnevnog reda - **Prijedlogom odluke o davanju saglasnosti za ustupanje nepokretnosti na korišćenje Zavodu za hitnu medicinsku pomoć Crne Gore, bez naknade**, nije bilo diskusija odbornika.

U vezi sa **DVANAESTOM TAČKOM** dnevnog reda - **Prijedlogom** **odluke o davanju saglasnosti Upravi javnih radova Crne Gore za izvođenje radova na zemljištu u imovinu Glavnog grada - Podgorica radi izgradnje fekalne kanalizacije za područje Vranjine**, nije bilo diskusija odbornika.

U vezi sa **TRINAESTOM TAČKOM** dnevnog reda - **Prijedlogom** **odluke o davanju saglasnosti na Statut Društva sa ograničenom odgovornošću *"*Park prirode Rijeka Zeta*"* Danilovgrad**, nije bilo diskusija odbornika.

U vezi sa **ČETRNAESTOM TAČKOM** dnevnog reda - **Prijedlogom** **odluke o davanju saglasnosti na Statut Turističke organizacije Glavnog grada Podgorica**, kraće napomene je dao predstavnik predlagača **Zekerija Fetić**, v.d. sekretara Sekretarijata za podršku biznis zajednici.

Po ovoj tački nije bilo diskusija odbornika.

U vezi sa **PETNAESTOM TAČKOM** dnevnog reda - **Prijedlogom** **odluke o davanju saglasnosti na Odluku o poslovnim prostorima u Tržnici *"*Forum*"***, diskutovao je **mr Mihailo Anđušić**, predsjednikKluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″.

U vezi sa **ŠESNAESTOM TAČKOM** dnevnog reda - **Prijedlogom odluke o davanju saglasnosti na Ugovor o upravljanju Fudbalskim klubom Budućnost**, kraće napomene je dala predstavnica predlagača **Ana Medigović**, sekretarka Sekretarijata za kulturu i sport.

Po ovoj tački nije bilo diskusija odbornika.

U vezi sa **SEDAMNAESTOM TAČKOM** dnevnog reda - **Prijedlogom odluke o davanju saglasnosti na Odluku o izmjenama i dopuni Statuta Javne ustanove Muzeji i galerije Podgorice**, kraće napomene je dala predstavnica predlagača **Ana Medigović**, sekretarka Sekretarijata za kulturu i sport.

Po ovoj tački nije bilo diskusija odbornika.

U vezi sa **OSAMNAESTOM TAČKOM** dnevnog reda - **Prijedlogom** **odluke o davanju saglasnosti na Odluku o izmjeni Statuta *"*Deponija*"* d.o.o. Podgorica**, nije bilo diskusija odbornika.

U vezi sa **DEVETNAESTOM TAČKOM** dnevnog reda - **Prijedlogom** **odluke o izmjeni Odluke o ustupanju na korišćenje građevinskog zemljišta Atletskom savezu Crne Gore, bez naknade**, nije bilo diskusija odbornika.

U vezi sa **DVADESETOM TAČKOM** dnevnog reda - **Prijedlogom odluke o stavljanju van snage Odluke o proglašenju Spomenika prirode *"*Kanjon Cijevne*"* (*"*Službeni list Crne Gore - opštinski propisi*"*, br. 53/17 od 25.12.2017)**, kraće napomene je dao **Miljan Barović**, sekretar Sekretarijata za planiranje prostora i održivi razvoj.

Po ovoj tački nije bilo diskusija odbornika.

U vezi sa **DVADESET PRVOM TAČKOM** dnevnog reda - **Prijedlogom** **odluke o stavljanju van snage Urbanističkog projekta *"*Nova Varoš - Blok E*"* u Podgorici (*"*Službeni list Crne Gore - opštinski propisi*"*, br. 23/11 od 27.07.2011. godine)**, predsjednik **Suhih** je podsjetio da je predlagač odbornik **Luka Rakčević** obavijestio prije početka sjedniceda nije u mogućnosti da prisustvuje sjednici zbog preuzetih obaveza.Potom je informisao daje odbornicima dostavljeno Izjašnjenje gradonačelnika povodom Prijedloga ove odluke.

Dodatna pojašnjenja o razlozima za odbijanje Prijedloga ove odluke, koji su dati u Mišljenju gradonačelnika dao je **Miljan Barović**, sekretar Sekretarijata za planiranje prostora i održivi razvoj.

U diskusiji je učestvovao odbornik **mr Mihailo Anđušić**.

Sekretar **Barović** jekomentarisao izlaganje odbornika **Anđušića**.

Skupština je prihvatila prijedlog predsjednika **Suhiha** da zbog racionalnosti istovremeno razmatra od **DVADESET DRUGE** do **TRIDESET ČETVRTE TAČKE** dnevnog reda, a to su **izvještaji o realizaciji programa obavljanja komunalnih djelatnosti za 2021. godinu društava sa ograničenom odgovornošću: ″Vodovod i kanalizacija″, ″Čistoća″, ″Zelenilo″, ″Pogrebne usluge″, ″Komunalne usluge″, ″Deponija″, ″Tržnice i pijace″, ″Parking servis Podgorica″,** **″Putevi″** i **Izvještaj o radu** **Agencije za stanovanje**; **sa prijedlozima ocjena i zaključaka i prijedlozima odluka o raspodjeli ostvarene dobiti u 2021. godini**; kao i **izvještaji o radu za 2021. godinu d.o.o.** **Agencije za izgradnju i razvoj Podgorice** i **″Agencije za upravljanje zaštićenim područjima Glavnog grada″** i **Izvještaj o radu ″Sportski objekti″ d.o.o. za 2021. godinu, sa Prijedlogom ocjena i zaključaka i Prijedlogom odluke o raspodjeli ostvarene dobiti ″Sportski objekti″ d.o.o. u 2021. godini.**

Dodatne napomene o ovim izvještajima je dao predstavnik predlagača **Marko Rakočević**, sekretar Sekretarijata za komunalne poslove.

Predsjednik **Suhih** je istakao da su odbornici već komentarisali aktivnosti društava sa ograničenom odgovornošću u okviru diskusija po 1. tački - Izvještaju o radu Gradonačelnika i radu organa uprave Glavnog grada i službi za 2021. godinu.

U diskusiji je učestvovao **mr Mihailo Anđušić**, predsjednik Kluba odbornika ″ZA DOBRO GRAĐANA PODGORICE - POBJEDNIČKA KOALICIJA - MILO ĐUKANOVIĆ″.

Skupština je prihvatila prijedlog predsjednika **Suhiha** da zbog racionalnosti istovremeno razmatra od **TRIDESET PETE** do **ČETRDESET PRVE TAČKE** dnevnog reda, a to su: **izvještaji o radu za 2021. godinu javnih ustanova: Narodna biblioteka ″Radosav Ljumović″, Gradsko pozorište, Muzeji i galerije Podgorica, Kulturno-informativni centar ″Budo Tomović″, JU za brigu o djeci ″Dječji savez″, JU Dnevni centar za djecu i omladinu sa smetnjama i teškoćama u razvoju i JU za smještaj, rehabilitaciju i resocijalizaciju korisnika psihoaktivnih supstanci, sa prijedlozima ocjena i zaključaka**.

Kraće napomene o izvještajima o radu javnih ustanova je dala predstavnica predlagača **Ana Medigović**, sekretarka Sekretarijata za kulturu i sport.

Po ovim tačkama nije bilo diskusija odbornika.

U vezi sa **ČETRDESET DRUGOM TAČKOM** dnevnog reda - **Izvještajem o radu Komunalne inspekcije Glavnog grada za 2021. godinu**, nije bilo diskusija odbornika.

U vezi sa **ČETRDESET TREĆOM TAČKOM** dnevnog reda - **Izvještajem o radu** **Komunalne policije Glavnog grada Podgorica za 2021.godinu, sa Prijedlogom ocjena i zaključaka**, nije bilo diskusija odbornika.

U vezi sa **ČETRDESET ČETVRTOM TAČKOM** dnevnog reda - **Izvještajem o radu** **Službe zaštite i spašavanja Glavnog grada Podgorice za 2021.godinu, sa Prijedlogom ocjena i zaključaka**, nije bilo diskusija odbornika.

U vezi sa **ČETRDESET PETOM TAČKOM** dnevnog reda - **Izvještajem o radu** **Savjeta za razvoj i zaštitu lokalne samouprave Glavnog grada za 2021. godinu**, nije bilo diskusija odbornika.

U vezi sa **ČETRDESET ŠESTOM TAČKOM** dnevnog reda - **Izvještajem o** **postupanju u upravnim stvarima iz nadležnosti Glavnog grada u 2021. godini**, dodatne napomene je dao predstavnik predlagača **mr Vuksan Vuksanović**, glavni administrator.

Po ovoj tački nije bilo diskusija odbornika.

U vezi sa **ČETRDESET SEDMOM TAČKOM** dnevnog reda - **Izvještajem o** **sprovođenju Strateškog plana razvoja Glavnog grada Podgorica 2020-2025 za 2021. godinu**, dopunsko obrazloženje je dao predstavnik predlagača **mr Marjan Junčaj**, menadžer Glavnog grada.

Po ovoj tački nije bilo diskusija odbornika.

U vezi sa **ČETRDESET OSMOM TAČKOM** dnevnog reda - **Izvještajem o** **sprovođenju** **Plana upravljanja komunalnim i neopasnim građevinskim otpadom u Glavnom gradu za 2021. godinu**, nije bilo diskusija odbornika.

Kako je četrdeset deveta tačka - Informacija o potrebi unapređenja kvaliteta u kreiranju javnih politika kroz održavanje skupštine građana kao inovativnog modela građanske participacije u Glavnom gradu Podgorica, zbog odsustva predstavnika nevladinih organizacija, predsjednik **Suhih** je predložio da se pređe na razmatranje pedesete i pedeset prve tačke, a nakon toga će Skupština razmotriti četrdeset devetu tačku.

Potom se prešlo na razmatranje pedesete tačke dnevnog reda.

U vezi sa **PEDESETOM TAČKOM** dnevnog reda - **Informacijom o postupanju Vlade Crne Gore prema zajedničkoj inicijativi Glavnog grada Podgorice i Islamske zajednice u Crnoj Gori**, dopunsko obrazloženje je dao predstavnik predlagača **mr Vuksan Vuksanović**, glavni administrator.

Po ovoj tački nije bilo diskusija odbornika.

U vezi sa **PEDESET PRVOM TAČKOM** dnevnog reda - **Izbor i imenovanja**, predsjednik **Suhih** je podsjetio da je Odbor za izbor i imenovanja dostavio 4 prijedloga i to:

1. Prijedlog rješenja o izmjeni Rješenja o imenovanju članova Skupštine Turističke organizacije Glavnog grada Podgorice;
2. Prijedlog rješenja o izmjeni Rješenja o imenovanju Odbora za finasije, privredu i razvoj Skupštine Glavnog grada - Podgorice;
3. Prijedlog rješenja o izmjeni Rješenja o imenovanju Odbora za planiranje i uređenje prostora, komunalno-stambenu djelatnost, saobraćaj i zaštitu životne sredine Skupštine Glavnog grada - Podgorice;
4. Prijedlog rješenja o izmjeni Rješenja o imenovanju Savjeta za pitanja lica sa invaliditetom Skupštine Glavnog grada - Podgorice.

Po ovoj tački dnevnog reda nije bilo diskusije.

Nakon toga, predsjednik **Suhih** je dao kraću pauzu.

Potom se prešlo na razmatranje četrdeset devete tačke dnevnog reda.

**\* \* \***

U vezi sa **ČETRDESET DEVETOM TAČKOM** dnevnog reda - **Informacijom o potrebi unapređenja kvaliteta u kreiranju javnih politika kroz održavanje skupštine građana kao inovativnog modela građanske participacije u Glavnom gradu Podgorica**, u diskusiji su učestvovali predstavnik nevladinih organizacija **Dragan Koprivica**, izvršni direktor ″Centra za demokratsku tranziciju″ i odbornik **mr Mihailo Anđušić**,a predsjednik **Suhih** je u ime Kluba odbornika ″SOCIJALDEMOKRATE - IVAN BRAJOVIĆ - DOSLJEDNO ZA PODGORICU″ podržao ovu informaciju.

Nakon toga, predsjednik **Suhih** je konstatovao da je završena rasprava o svim tačkama dnevnog reda i dao kratku pauzu od 5 minuta.

**\* \* \***

Skupština je nastavila rad u 17:30 časova.

Potom se prešlo na izjašnjavanje po redosljedu po kojem je vođena rasprava.

- Skupština je usvojila Izvještaj o radu Gradonačelnika i radu organa uprave Glavnog grada i službi za 2021. godinu, *sa ispravkom nadležnih odbora na strani 2, 7 i 8 ovog izvještaja*. (glasao je 31 odbornik: 31 ″za″)

- Skupština je usvojila Prijedlog odluke o potvrđivanju Odluke o upotrebi sredstava stalne budžetske rezerve. (glasao je 31 odbornik: 31 ″za″)

- Skupština je usvojila Prijedlog Završnog računa Budžeta Glavnog grada Podgorice za 2021. godinu. (glasao je 31 odbornik: 31 ″za″)

- Skupština je usvojila Prijedlog odluke o povećanju osnovnog kapitala ″Parking servis Podgorica″ d.o.o. Podgorica. (glasao je 31 odbornik: 31 ″za″)

- Skupština je usvojila Prijedlog odluke o ustupanju vozila na korišćenje bez naknade d.o.o. ″Putevi″ Podgorica. (glasao je 31 odbornik: 31 ″za″)

- Skupština je usvojila Prijedlog odluke o određivanju lokacije sa elementima urbanističko - tehničkih uslova za izgradnju lokalnog objekta od opšteg interesa - objekat privrednog razvoja Multifunkcionalni objekat u naselju Zabjelo. (glasao je 31 odbornik: 31 ″za″)

- Skupština je usvojila Prijedlog odluke o preuzimanju osnivačkih prava nad Rukometnim klubom ″Budućnost Podgorica″. (glasao je 31 odbornik: 31 ″za″)

- Skupština je usvojila Prijedlog odluke o davanju saglasnosti na Odluku o ustupanju prostora za trening rvačkom klubu *"*Perjanik*"*. (glasao je 31 odbornik: 31 ″za″)

- Skupština je usvojila Prijedlog odluke o organizaciji Podgoričkog proljećnog pazara 2022. godine. (glasalo je 32 odbornika: 32 ″za″)

- Skupština je usvojila Prijedlog odluke o davanju saglasnosti za rješavanje imovinsko-pravnih odnosa na nepokretnostima u zahvatu DUP-a *"*Gorica C*"* u Podgorici. (glasalo je 32 odbornika: 32 ″za″)

- Skupština je usvojila Prijedlog odluke o davanju saglasnosti za ustupanje nepokretnosti na korišćenje Zavodu za hitnu medicinsku pomoć Crne Gore, bez naknade. (glasalo je 32 odbornika: 32 ″za″)

- Skupština je usvojila Prijedlog odluke o davanju saglasnosti Upravi javnih radova Crne Gore za izvođenje radova na zemljištu u imovinu Glavnog grada - Podgorica radi izgradnje fekalne kanalizacije za područje Vranjine. (glasalo je 32 odbornika: 32 ″za″)

- Skupština je usvojila Prijedlog odluke o davanju saglasnosti na Statut Društva sa ograničenom odgovornošću *"*Park prirode Rijeka Zeta*"* Danilovgrad. (glasao je 31 odbornik: 31 ″za″)

- Skupština je usvojila Prijedlog odluke o davanju saglasnosti na Statut Turističke organizacije Glavnog grada Podgorica. (glasalo je 32 odbornika: 32 ″za″)

- Skupština je usvojila Prijedlog odluke o davanju saglasnosti na Odluku o poslovnim prostorima u Tržnici *"*Forum*"*. (glasalo je 32 odbornika: 32 ″za″)

- Skupština je usvojila Prijedlog odluke o davanju saglasnosti na Ugovor o upravljanju Fudbalskim klubom Budućnost. (glasalo je 32 odbornika: 32 ″za″)

- Skupština je usvojila Prijedlog odluke o davanju saglasnosti na Odluku o izmjenama i dopuni Statuta Javne ustanove Muzeji i galerije Podgorice. (glasalo je 32 odbornika: 32 ″za″)

- Skupština je usvojila Prijedlog odluke o davanju saglasnosti na Odluku o izmjeni Statuta *"*Deponija*"* d.o.o. Podgorica. (glasalo je 32 odbornika: 32 ″za″)

- Skupština je usvojila Prijedlog odluke o izmjeni Odluke o ustupanju na korišćenje građevinskog zemljišta Atletskom savezu Crne Gore, bez naknade. (glasalo je 32 odbornika: 32 ″za″)

- Skupština je usvojila Prijedlog odluke o stavljanju van snage Odluke o proglašenju Spomenika prirode *"*Kanjon Cijevne*"* (*"*Službeni list Crne Gore - opštinski propisi*"*, br. 53/17 od 25.12.2017). (glasalo je 32 odbornika: 32 ″za″)

- Skupština je odbila Prijedlog odluke o stavljanju van snage Urbanističkog projekta *"*Nova Varoš - Blok E*"* u Podgorici (*"*Službeni list Crne Gore - opštinski propisi*"*, br. 23/11 od 27.07.2011. godine). (glasalo je 32 odbornika: 32 ″protiv″)

**\*** Skupština je usvojila Izvještaj o realizaciji programa obavljanja komunalnih djelatnosti ″Vodovod i kanalizacija″ d.o.o. Podgorica za 2021. godinu, sa Prijedlogom ocjena i zaključaka. (glasalo je 32 odbornika: 32 ″za″)

- Skupština je usvojila Prijedlog odluke o raspodjeli ostvarene dobiti ″Vodovod i kanalizacija″ d.o.o. Podgorica u 2021. godini. (glasalo je 32 odbornika: 32 ″za″)

**\*** Skupština je usvojila Izvještaj o realizaciji programa obavljanja komunalnih djelatnosti ″Čistoća″ d.o.o. Podgorica za 2021. godinu, sa Prijedlogom ocjena i zaključaka. (glasalo je 32 odbornika: 32 ″za″)

- Skupština je usvojila Prijedlog odluke o raspodjeli ostvarene dobiti ″Čistoća″ d.o.o. Podgorica u 2021. godini. (glasalo je 32 odbornika: 32 ″za″)

**\*** Skupština je usvojila Izvještaj o realizaciji programa obavljanja komunalnih djelatnosti ″Zelenilo″ d.o.o. Podgorica za 2021. godinu, sa Prijedlogom ocjena i zaključaka. (glasalo je 32 odbornika: 32 ″za″)

- Skupština je usvojila Prijedlog odluke o raspodjeli ostvarene dobiti ″Zelenilo″ d.o.o. Podgorica u 2021. godini. (glasalo je 32 odbornika: 32 ″za″)

**\*** Skupština je usvojila Izvještaj o realizaciji programa obavljanja komunalnih djelatnosti ″Pogrebne usluge″ d.o.o. Podgorica za 2021. godinu, sa Prijedlogom ocjena i zaključaka. (glasalo je 32 odbornika: 32 ″za″)

- Skupština je usvojila Prijedlog odluke o raspodjeli ostvarene dobiti ″Pogrebne usluge″ d.o.o. Podgorica u 2021. godini. (glasalo je 32 odbornika: 32 ″za″)

**\*** Skupština je usvojila Izvještaj o realizaciji programa obavljanja komunalnih djelatnosti ″Komunalne usluge″ d.o.o. Podgorica za 2021. godinu, sa Prijedlogom ocjena i zaključaka. (glasalo je 32 odbornika: 32 ″za″)

- Skupština je usvojila Prijedlog odluke o raspodjeli ostvarene dobiti ″Komunalne usluge ″ d.o.o. Podgorica u 2021. godini. (glasalo je 32 odbornika: 32 ″za″)

**\*** Skupština je usvojila Izvještaj o realizaciji programa obavljanja komunalnih djelatnosti ″Deponija″ d.o.o. Podgorica za 2021. godinu, sa Prijedlogom ocjena i zaključaka. (glasalo je 32 odbornika: 32 ″za″)

- Skupština je usvojila Prijedlog odluke o raspodjeli ostvarene dobiti ″Deponija″ d.o.o. Podgorica u 2021. godini. (glasalo je 32 odbornika: 32 ″za″)

**\*** Skupština je usvojila Izvještaj o realizaciji programa obavljanja komunalnih djelatnosti ″Tržnice i pijace″ d.o.o. Podgorica za 2021. godinu, sa Prijedlogom ocjena i zaključaka. (glasalo je 32 odbornika: 32 ″za″)

- Skupština je usvojila Prijedlog odluke o raspodjeli ostvarene dobiti ″Tržnice i pijace″ d.o.o. Podgorica u 2021. godini. (glasalo je 32 odbornika: 32 ″za″)

**\*** Skupština je usvojila Izvještaj o realizaciji programa obavljanja komunalnih djelatnosti ″Parking servis Podgorica″ d.o.o. Podgorica za 2021. godinu, sa Prijedlogom ocjena i zaključaka. (glasalo je 32 odbornika: 32 ″za″)

- Skupština je usvojila Prijedlog odluke o raspodjeli ostvarene dobiti ″Parking servis Podgorica″ d.o.o. Podgorica u 2021. godini. (glasalo je 32 odbornika: 32 ″za″)

**\*** Skupština je usvojila Izvještaj o realizaciji programa obavljanja komunalnih djelatnosti ″Putevi″ d.o.o. Podgorica za 2021. godinu, sa Prijedlogom ocjena i zaključaka. (glasalo je 32 odbornika: 32 ″za″)

- Skupština je usvojila Prijedlog odluke o raspodjeli ostvarene dobiti ″Putevi″ d.o.o. Podgorica u 2021. godini. (glasalo je 32 odbornika: 32 ″za″)

**\*** Skupština je usvojila Izvještaj o radu Agencije za stanovanje d.o.o. Podgorica za 2021. godinu, sa Prijedlogom ocjena i zaključaka. (glasalo je 32 odbornika: 32 ″za″)

- Skupština je usvojila Prijedlog odluke o raspodjeli ostvarene dobiti Agencije za stanovanje d.o.o. Podgorica u 2021. godini. (glasalo je 32 odbornika: 32 ″za″)

- Skupština je usvojila Izvještaj o radu Agencije za izgradnju i razvoj Podgorice d.o.o. za 2021. godinu, sa Prijedlogom ocjena i zaključaka. (glasalo je 32 odbornika: 32 ″za″)

- Skupština je usvojila Izvještaj o radu ″Agencije za upravljanje zaštićenim područjima Glavnog grada″ d.o.o. Podgorica za 2021. godinu, sa Prijedlogom ocjena i zaključaka. (glasalo je 32 odbornika: 32 ″za″)

**\*** Skupština je usvojila Izvještaj o radu ″Sportski objekti″ d.o.o. Podgorica za 2021. godinu, sa Prijedlogom ocjena i zaključaka. (glasalo je 32 odbornika: 32 ″za″)

- Skupština je usvojila Prijedlog odluke o raspodjeli ostvarene dobiti ″Sportski objekti″ d.o.o. Podgorica u 2021. godini. (glasalo je 32 odbornika: 32 ″za″)

- Skupština je usvojila Izvještaj o radu JU Narodna biblioteka ″Radosav Ljumović″ Podgorica za 2021. godinu, sa Prijedlogom ocjena i zaključka. (glasalo je 32 odbornika: 32 ″za″)

- Skupština je usvojila Izvještaj o radu JU Gradsko pozorište za 2021. godinu, sa Prijedlogom ocjena i zaključka. (glasalo je 32 odbornika: 32 ″za″)

- Skupština je usvojila Izvještaj o radu JU Muzeji i galerije Podgorica za 2021. godinu, sa Prijedlogom ocjena i zaključka. (glasalo je 32 odbornika: 32 ″za″)

- Skupština je usvojila Izvještaj o radu JU Kulturno-informativni centar ″Budo Tomović″ Podgorica za 2021. godinu, sa Prijedlogom ocjena i zaključka. (glasao je 31 odbornik: 31 ″za″)

- Skupština je usvojila Izvještaj o radu Javne ustanove za brigu o djeci ″Dječji savez″ Podgorica za 2021. godinu, sa Prijedlogom ocjena i zaključka. (glasalo je 32 odbornika: 32 ″za″)

- Skupština je usvojila Izvještaj o radu Javne ustanove Dnevni centar za djecu i omladinu sa smetnjama i teškoćama u razvoju - Podgorica za 2021. godinu, sa Prijedlogom ocjena i zaključka. (glasalo je 32 odbornika: 32 ″za″)

- Skupština je usvojila Izvještaj o radu Javne ustanove za smještaj, rehabilitaciju i resocijalizaciju korisnika psihoaktivnih supstanci Podgorica za 2021. godinu,sa Prijedlogom ocjena i zaključka. (glasalo je 32 odbornika: 32 ″za″)

- Skupština je usvojila Izvještaj o radu Komunalne inspekcije Glavnog grada za 2021. godinu. (glasalo je 32 odbornika: 32 ″za″)

- Skupština je usvojila Izvještaj o radu Komunalne policije Glavnog grada za 2021. godinu, sa Prijedlogom ocjena i zaključaka. (glasao je 31 odbornik: 31 ″za″)

- Skupština je usvojila Izvještaj o radu Službe zaštite i spašavanja Glavnog grada Podgorice za 2021. godinu, sa Prijedlogom ocjena i zaključaka. (glasao je 31 odbornik: 31 ″za″)

- Skupština je usvojila Izvještaj o radu Savjeta za razvoj i zaštitu lokalne samouprave Glavnog grada za 2021. godinu. (glasao je 31 odbornik: 31 ″za″)

- Skupština je usvojila Izvještaj o postupanju u upravnim stvarima iz nadležnosti Glavnog grada u 2021. godini. (glasao je 31 odbornik: 31 ″za″)

- Skupština je usvojila Izvještaj o sprovođenju Strateškog plana razvoja Glavnog grada Podgorica 2020-2025 za 2021. godinu. (glasao je 31 odbornik: 31 ″za″)

- Skupština je usvojila Izvještaj o sprovođenju Plana upravljanja komunalnim i neopasnim građevinskim otpadom u Glavnom gradu za 2021. godinu (glasao je 31 odbornik: 31 ″za″)

- Skupština je usvojila Informaciju o potrebi unapređenja kvaliteta u kreiranju javnih politika kroz održavanje skupštine građana kao inovativnog modela građanske participacije u Glavnom gradu Podgorica. (glasao je 31 odbornik: 31 ″za″)

- Skupština je usvojila Informaciju o postupanju Vlade Crne Gore prema zajedničkoj inicijativi Glavnog grada Podgorice i Islamske zajednice u Crnoj Gori, sa Prijedlogom zaključaka. (glasao je 31 odbornik: 31 ″za″)

Zatim se prešlo na izjašnjavanje o prijedlozima u okviru tačke **51.** **Izbor i imenovanja**.

- Skupština je usvojila Prijedlog rješenja o izmjeni Rješenja o imenovanju članova Skupštine Turističke organizacije Glavnog grada Podgorice, kojim se **Maša Vlaović** i **Dubravka Drakić**, razrješavaju dužnosti članica Skupštine Turističke organizacije Glavnog grada Podgorice, zbog podnošenja ostavki, a za članice Skupštine se imenuju **Ana Medigović** i **Lazarela Kalezić**. (glasao je 31 odbornik: 31 ″za″)

- Skupština je usvojila Prijedlog rješenja o izmjeni Rješenja o imenovanju Odbora za finasije, privredu i razvoj Skupštine Glavnog grada - Podgorice, kojim se **Milica Burić** razrješava dužnosti članice Odbora, zbog podnošenja ostavke. (glasao je 31 odbornik: 31 ″za″)

- Skupština je usvojila Prijedlog rješenja o izmjeni Rješenja o imenovanju Odbora za planiranje i uređenje prostora, komunalno-stambenu djelatnost, saobraćaj i zaštitu životne sredine Skupštine Glavnog grada - Podgorice, kojim se **Vanja Popović** i **Aleksandar Božović**,razrješavaju dužnosti članova Odbora, zbog podnošenja ostavki. (glasao je 31 odbornik: 31 ″za″)

- Skupština je usvojila Prijedlog rješenja o izmjeni Rješenja o imenovanju Savjeta za pitanja lica sa invaliditetom Skupštine Glavnog grada - Podgorice, kojim se **Milica Burić** i **Tea Babić**,razrješavaju dužnosti članica Savjeta, zbog podnošenja ostavki. (glasao je 31 odbornik: 31 ″za″)

Sa ovim je dnevni red sjednice iscrpljen.

Sjednica je zaključena u 18:10 časova.

**S E K R E T A R, PREDSJEDNIK SKUPŠTINE,**

**Veselin Vukčević dr Đorđe Suhih**